за трети държави е бил на дъмпингови цени от страна на оказалия съдействие производител износител. Комисията установи също така, че на базата на наличните статистически данни китайският износ за останалата част от света е бил също на дъмпингови цени.
 (192)
 Ето защо Комисията заключи, че през разследвания период в рамките на прегледа дъмпингът е бил осъществяван и спрямо пазари на трети държави.
 3.3.4. Привлекателност на пазара на Съюза
 (193)
 Съюзът е един от най-големите пазари в света на керамични съдове и прибори за сервиране. Както вече е посочено в съображение 181 по-горе, след налагането на антидъмпинговите мерки през 2012 г. китайският износ на разглеждания продукт е продължил за Съюза в значителни количества. През разследвания период в рамките на прегледа китайският износ за Съюза на керамични съдове и прибори за сервиране е представлявал почти 60 % от потреблението на Съюза. Това ясно показва, че Съюзът е останал привлекателен и важен пазар за китайските керамични съдове и прибори за сервиране или за кухня.
 3.4. Заключение относно вероятността за продължаване на дъмпинга
 (194)
 През разследвания период в рамките на прегледа китайският внос на разглеждания продукт за пазара на Съюза е продължил да се осъществява на дъмпингови цени. Комисията установи също така, че КНР е най-големият износител в света на керамични съдове и прибори за сервиране и има значителен свободен капацитет.
 (195)
 Освен това Комисията установи, че ценовото поведение на китайските производители износители на пазари на трети държави потвърждава вероятността за продължаване на дъмпинга за Съюза при изтичане на срока на действие на мерките.
 (196)
 На последно място, Комисията заключи, че пазарът на Съюза остава привлекателен пазар за китайските производители износители на керамични съдове и прибори за сервиране дори след налагане на мерките.
 (197)
 Въз основа на гореизложеното Комисията стигна до заключението, че съществува голяма вероятност отмяната на антидъмпинговите мерки да доведе до увеличен износ на керамични съдове и прибори за сервиране от КНР за Съюза на дъмпингови цени.
 4. ВРЕДА
 4.1. Производство на Съюза и промишленост на Съюза
 (198)
 През разследвания период в рамките на прегледа сходният продукт е произвеждан в Съюза от повече от 130 известни производители. Производството е концентрирано в Чешката република, Франция, Германия, Италия, Полша, Португалия, Румъния и Обединеното кралство. Въз основа на екстраполираните данни на Евростат, сверени и коригирани спрямо отговорите на въпросника, дадени от включените в извадката производители от Съюза, и въз основа на информацията, предоставена от заявителя, общото производство на Съюза през РПП се оценява на 279 339 тона. Производителите от Съюза в основата на общото производство на Съюза съставляват промишлеността на Съюза по смисъла на член 4, параграф 1 и член 5, параграф 4 от основния регламент.
 (199)
 След започване на процедурата един производител от Съюза изрази съмнения относно надеждността на данните, използвани от заявителите в искането за преглед. По-конкретно дружеството изтъкна, че данните, на които се основава заявителят, не са прозрачни за третите страни и до голяма степен не почиват на официалните данни от Евростат или Продком, а на данните от сдружения на производители от Съюза, подкрепящи искането за преглед. Дружеството заяви, че на базата